
Nalazim se u inostranstvu i već duže vrijeme primam socijalnu pomoć. Znam da moram tražiti posao, ali i dalje živim od socijale, a radim nacrno ponekad. Da li je zabranjeno to što radim?


* 
* 
* 
* 
* 
* 
* 

 
Rad na crno ili socijalna pomoć?

Uzvišeni Allah zadužio je muškarca da radi i privređuje svojoj porodici i muslimanskom društvu. Allahov ***[poslanik](https://pitajucene.com/search/poslanik/questions/ "Pretraži pitanja o poslanicima")*** Davud, alejhis-selam, jeo je samo ono što bi zaradio vlastitim rukama. (Buharija, Ahmed i Ibn Hibban.) Zekerijja, alejhis-selam, bio je tesar. (Muslim i Ibn Madže) Ibn Omer, radijallahu anhu, prenosi da je Allahov Poslanik, ﷺ, govorio: *“Ruka koja daje bolja je od one koja uzima.”* (Buharija i Muslim.)


Dakle, najbolje je da musliman radi i da ne traži milostinju od ljudi, bilo da se radi o socijalnoj pomoći ili nekoj drugoj vrsti pomoći, bilo u muslimanskom ili nemuslimanskom društvu. Ali ako nije u stanju naći odgovarajući posao koji će sačuvati njegova osnovna vjerska i ljudska prava i dostojanstvo, može uzimati socijalnu pomoć i, po potrebi, raditi nacrno, a Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


